
Република Србија
ОПШТИНА ЧАЈЕТИНА                                                                 
Општинска управа

Број:110-6/2026-02
9. јул 2026. године;
Ч а ј е т и н а
Начелник Општинске управе општине Чајетина, на основу члана 59. став 2. Закона о локалној самоуправи (''Службени гласник РС'' број 129/07 и 47/18, 83/14…111/21-др.закони), члана 168. Закона о запосленима у аутономним покрајинама и јединицама локалне самоуправе (''Службени гласник РС'' број 21/16...92/23 и 113/17…123/21-др.закони), Уредбе о критеријумима за разврставање радних места и мерилима за опис радних места службеника у аутономним покрајинама и јединицама локалне самоуправе (''Службени гласник РС'' број 88/16 и 12/22, 113/17…123/21-др.закони), Уредбе о критеријумима за разврставање радних места и мерилима за опис радних места намештеника у аутономним покрајинама и јединицама локалне самоуправе (''Службени гласник РС'' број 88/16) и члана 16. Одлуке о организацији Општинске управе општине Чајетина (''Службени лист општине Чајетина'' број 13/24 и 10/25), доноси

ПРАВИЛНИК О ИЗМЕНАМА И ДОПУНАМА ПРАВИЛНИКА О ОРГАНИЗАЦИЈИ И СИСТЕМАТИЗАЦИЈИ РАДНИХ МЕСТА У ОПШТИНСКОЈ УПРАВИ, КАБИНЕТУ ПРЕДСЕДНИКА, СТРУЧНИМ СЛУЖБАМА И ОПШТИНСКОМ ПРАВОБРАНИЛАШТВУ ОПШТИНЕ ЧАЈЕТИНА
Члан 1.
Додаје се у Глави III у члану 27. иза редног броја 13. Послови економског развоја, радно место под редним бројем 13а. и гласи: „
	13а. Послови економског развоја
	

	Звање: Сарадник 
	број службеника: 1


Опис посла: Обавља послове прикупљања, обраде и анализе података, формирања и ажурирања базе података пословних информација од значаја за економски развој и инвестиције; обавља послове који се односе на припремање, управљање и реализацију развојних пројектата и капиталних инвестиција у области јавне инфраструктуре, обезбеђење додатних финансијских средстава, помоћ и подршку потенцијалним инвеститорима; обавља послове који се односе на обезбеђивање услова за изградњу објеката инфраструктуре и уређења јавних површина, чији је инвеститор општина и обавља послове надзора; уводи извођача у посао у име инвеститора; извештава о обиму и квалитету извршених послова; стара се о благовременој динамици реализације пројекта у складу са дефинисаним роковима; остварује комуникацију са извођачима радова и стручним надзором; обавља послове у вези са мониторингом и евалуацијом спровођења пројеката и припремом извештаја о пројектима одрживог економског развоја; обавља административно-техничке послове на обради предмета у области извршења грађевинских послова и предмета у области инфраструктуре, као и послове евиденције инвестиционих послова; обавља и друге послове по налогу начелника одељења и начелника управе.

Услови: стечено високо образовање из научне, односно стручне области грађевинско инжењерство у оквиру образовно-научног поља техничко-технолошких наука на основним академским студијама у обиму од најмање 180 ЕСПБ бодова, основним струковним студијама, односно на студијама у трајању до три године, положен државни стручни испит, најмање три године радног искуства у струци, познавање рада на рачунару (MS Office пакет и интернет) и друге компетенције потребне за обављање послова радног места.“
Члан 2.
Додаје се у Глави III у члану 27. иза редног броја 36. Руководилац Одсека за имовинско-правне послове, радно место под редним бројем 36а. и гласи: „

	36а. Имовинско-правни послови

	Звање: Саветник 
	број службеника: 1


Опис посла: Припрема нацрте одлука и уговора о коришћењу и располагању имовином; прикупља документацију за упис имовине у одговарајуће јавне регистре; води јединствени регистар непокретности у јавној својини општине; води поступак и припрема решења о конверзији, експропријацији, деекспропријацији, административном преносу непокретности; води поступак утврђивања земљишта за редовну употребу објекта; води поступак и закључује споразуме о накнади за експроприсану непокретност; води поступак отуђења и давања у закуп грађевинског земљишта јавним оглашавањем; води поступак отуђења грађевинског земљишта непосредном погодбом; води поступак откупа станова у својини општине; води поступак прибављања неизграђеног земљишта у јавној својини; води поступак враћања земљишта, изузимања земљишта које је одређено као јавно грађевинско; води поступак поништавања решења о изузимању; припрема решење о утврђивању права коришћења; води поступак по захтевима странака за враћање сеоских утрина и пашњака; прима на записник споразум о накнади и обезбеђењу друге непокретности; поступа по замолницама других органа; припрема решења о утврђивању права коришћења грађевинског земљишта ранијим сопственицима; утврђује престанак права коришћења земљишта; одлучује по приговорима странака; организује увиђај на терену у сарадњи са службом за катастар непокретности; предлаже надлежним органима доношење одговарајућих општих и појединачних аката потребних за ефикаснији рад на овим пословима; прибавља по службеној дужности неопходну документацију; води првостепени управни поступак; доставља управна акта правобраниоцу; припрема закључивање споразума о накнади; одређује вештачење; сарађује са Комисијом општине за отуђење и давање у закуп општинског земљишта; прикупља понуде, води записник на отварању понуда, подноси захтеве служби рачуноводства за обрачун откупне цене стана, обавештава странке о висини откупне цене и роковима отплате, припрема уговор и анекса уговора о откупу стана, оверава код нотара уговор и анекс уговора о откупу станова, доставља уговор општинском правобранилаштву; издаје уверења о исплати откупне цене стана у целости; издаје оверене преписе решења о национализацији објеката и грађевинског земљишта; издаје оверене преписе решења о одузетој имовини по основу аграрне реформе; издаје оверене преписе решења поступајућег органа; води евиденције о кретању предмета од подношења захтева до архивирања; обавља и друге послове по налогу руководиоца одсека, начелника одељења и начелника управе. 
Услови: стечено високо образовање из научне, односно стручне области правне науке у оквиру образовно-научног поља друштвено-хуманистичких наука на основним академским студијама у обиму од најмање 240 ЕСПБ бодова, мастер академским студијама, мастер струковним студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету, положен државни стручни испит, најмање три године радног искуства у струци, познавање рада на рачунару (MS Office пакет и интернет) и друге компетенције потребне за обављање послова радног места.“
Члан 3.
Додаје се у Глави III у члану 27. иза редног броја 52. Послови људских ресурса и радни односи запослених, радно место под редним бројем 53. и гласи: „

	53. Послови праћења стања у области јавног информисања 

	Звање: Саветник 
	број службеника: 1


Опис посла: Прати, анализира стање, врши надзор и планира развој у области јавног информисања, у складу са надлежностима општине у јавном информисању и предлаже мере за унапређење; предлаже мере које се односе на побољшање квалитета, доступности и ефикасности услуга и спровођења плана развоја делатности у области јавног информисања, односно спровођења утврђене политике у овој области; развија политику односа са јавношћу;  учествује у поступку за додељивање средстава за финансирање, односно суфинасирање пројеката и програма у наведеним областима; врши мониторинг реализације пројеката и програма из делокруга који се финансирају или суфинансирају из буџета општине у области јавног информисања; врши стручне послове информисања о раду органа општине, општинске управе, јавних предузећа и установа чији је оснивач општина, као и о свим питањима од значаја за живот и рад у општини; припрема информације и званична саопштења за потребе објављивања у медијима; остварује и одржава сталну комуникацију са медијима; припрема, обрађује, евидентира и чува информационо-документационе материјале о пословима који се обављају у општини; припрема издавање службеног листа општине; контролише садржај и ажурност новости на званичној интернет страници општине и другим дигиталним каналима; редовно извештава јавност о раду и активностима председника општине и других органа, организација и служби општине; обавља послове информисања, послове протоколарних обавеза председника и других функционера, организације посета, свечаности и других манифестација које организује општина; сарађује са државним службама и другим органима и организацијама које обављају послове протокола и информисања; организује скупове за медије (конференције за новинаре) и друге медијске догађаје; остварује интерну и екстерну комуникацију; организује израду промотивних материјала; обавља и друге послове по налогу начелника управе и председника општине.
Услови: стечено високо образовање из научне, односно стручне области политикологије у оквиру образовно-научног поља друштвено-хуманистичких наука на основним академским студијама у обиму од најмање 240 ЕСПБ, мастер академским студијама, мастер струковним студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету, положен државни стручни испит, најмање три године радног искуства у струци, познавање рада на рачунару (MS Office пакет и интернет) и друге компетенције потребне за обављање послова радног места.“
Члан 4.

Мења се у Глави III у члану 27. у радним местима, и то:

- под бројем 42. Послови Географско информационог система (ГИС-а) и административни и технички послови у области планирања и урбанизма, тако што у делу „број службеника“ уместо „1“ стоји „2“.

- под бројем 62б. Административни и стручни послови канцеларије за међународну сарадњу, тако што у делу „Услови“ уместо „у оквиру образовно-научног поља свих наука“ стоји „правне или економске науке у оквиру образовно-научног поља друштвено-хуманистичких наука“,

- под бројем 62в. Координатор канцеларије за младе, тако што у делу „Услови“ после речи „стручне области“ додају речи „педагошких наука“ и речи „или техничко-технолошких“, бришу се,

- под бројем 67. Канцеларијски послови, тако што у делу „број службеника“ уместо „2“ стоји „3“,

- под бројем 79. Туристички инспектор, тако што у делу „број службеника“ уместо „2“ стоји „1“,
- под бројем 82. Послови извршења решења у звању сарадник, брише се,
- под бројем 83. Начелник Одељења комуналне милиције, тако што се у делу „Услови“ речи „или из научне, односно стручне области у оквиру образовно-научног поља техничко-технолошких наука“, бришу,
- под бројем 93. Интерни ревизор, тако што у делу „Услови“ речи „или техничко-технолошких“, бришу и

- под бројем 94. Интерни ревизор, тако што у делу „Услови“ рећи „или техничко-технолошких“, бришу.

Члан 5.
Мења у Глави I члан 4. тако да гласи: 
„У Правилнику су систематизована следећа радна места:

	Функционери - изабрана и постављена лица
	1

	Службеник на положају –

I група
	2 радна места
	2 службеника

	Службеник на положају –
II група
	2 радна места
	2 службеника

	

	Службеници - извршиоци
	Број радних места
	Број службеника

	Самостални саветник
	19
	19

	Саветник
	29
	38

	Млађи саветник
	10
	11

	Сарадник
	17
	25

	Млађи сарадник
	4
	5

	Виши референт
	16
	28

	Референт
	1
	6

	Млађи референт
	0
	0

	Укупно:
	96 радних места
	132 службеника

	

	Намештеници
	Број радних места
	Број намештеника

	Четврта врста радних места
	3
	4

	Пета врста радних места
	3
	3

	Укупно:
	6 радних места
	7 намештеника


Члан 6.
Мења у Глави I члан 5. тако да у ставу 1. уместо „105“ стоји „107“ и уместо „141“ стоји „144“ и у ставу 2. истог члана уместо „96“ стоји „98“, уместо „130“ стоји „133“ и уместо „122“ стоји „125“.
Члан 7.
Мења се у Глави III члан 26. тако да гласи:
„Правилник садржи радна места на положајима, извршилачка радна места и радна места на којима раде намештеници.
	Звање
	Број радних места
	Број службеника

	Службеник на положају – I група
	1 радно место
	1 службеник

	Службеник на положају – II група
	1 радно место
	1 службеник

	

	Службеници - извршиоци
	Број радних места
	Број службеника

	Самостални саветник
	18
	18

	Саветник
	27
	34

	Млађи саветник
	9
	10

	Сарадник
	17
	25

	Млађи сарадник
	4
	5

	Виши референт
	15
	27

	Референт
	1
	6

	Млађи референт
	0
	0

	Укупно:
	91 радно место
	125 службеника

	

	Намештеници
	Број радних места
	Број намештеника

	Четврта врста радних места
	3
	4

	Пета врста радних места
	2
	2

	Укупно:
	5 радних места
	6 намештеника


Члан 8.

Овлашћује се Општинска управа да изради пречишћен текст Правилника о организацији и систематизацији радних места у Општинској управи, Кабинету председника, стручним службама и Општинском правобранилаштву општине Чајетина у року од 15 дана од дана ступања на снагу овог правилника.
Члан 9.
Овај Правилник ступа на снагу у року од 8 дана од дана објављивања на огласној табли Општинске управе општине Чајетина.

                          





                  НАЧЕЛНИК

                       





                    ОПШТИНСКЕ УПРАВЕ

                       





                          Вељко Радуловић
